Met 'n knippie sout : Pitkos vir die fynproewer: February 2008
Wanneer mens een keer in jou lewe so baie dinge en mense wat vir jou kosbaar was in die lewe, moes agterlaat of ver verwyder word daarvan, dan besef mens weer die waarde van vriendskap. Vir die vriende wat ons nou al in Australië gemaak het (insluitende die' wat ons reeds van Suid Afrika af ken...julle weet wie julle almal is), wil ek net sê dankie. Ons waardeer julle vriendskap opreg asook al die lekker tye wat ons saam met julle deel. Vir al die kere wat ons op julle knoppie kan druk sê ons opreg dankie, vir die wat saam met ons kuier en die vreemdheid laat verdamp, dankie....
Hier is 'n baie mooi gedig van Ernst van Heerden, wat mens net weer laat besef hoe kosbaar die lewe is asook die mense wat die herinnering aan jou eendag met sorg gaan hanteer, en verby jou foute gaan kyk na die mens wat jy regtig was:
Dra saggies, regters
Hier is 'n paar gesegdes van C J Langenhoven wat vir my nogal baie laat nadink...
Hou jou glimlag vir jou vyand, jou trane vir jou vriend, jou hart vir jou ewemens, jou oordeel vir jouself en jou gewete vir jou God.
Beleefdheid is die hoedanigheid van hart wat die stukkende hekkie nie raak sien nie en die aandag vestig op die blomme in die tuin daaragter.
Deur Heinrich Ferreira op Thursday, February 28, 2008 1 boodskappe (Los 'n boodskap deur hier te kliek)
Nog so 'n paar fotos van die Queen Victoria en Queen Elisabeth II
Hier is 'n paar pragtige fotos wat geneem is deur "The Daily Telegraph" koerant van die ontmoeting van die Queen Victoria en die Queen Elisabeth II gister in Port Jackson (Sydney Hawe).
Ek dink Sydney is die mooiste stad wat ek nog gesien het.
Deur Heinrich Ferreira op Monday, February 25, 2008 0 boodskappe (Los 'n boodskap deur hier te kliek)
Dis weer 'n nuwe werksweek hier in Sydney. Ek sit vanoggend hier met seer arm- en beenspiere want ons het gistermiddag tussen 16h00 en 19h00 ons gate uit geniet met die "Boogey boards" by South Curl Curl strand naby Manly. Dit is seker een van die lekkerste tydverdrywe hier by die see: Boogey Boarding en (eendag Surfing). Curl Curl strand is net Noord van Manly en so 32 km van ons af via die M2, Delhi rd, via Chatswood en Frensh Forest. Ons gaan altyd daarnatoe omdat daar so 'n lekker groot (amper olimpiese) swembad (getypoel) is waarin mens selfs lengtes kan swem. Ons het dit baie geniet. Die seuns (want ons was saam met vriende daar) het hulle ook gate uit geniet op die branders met die "Boogey Boards", die gety poel en het vir hulle loopgrawe gegrou in die sand en sandgevegte gehou. Aan die einde het ons lekker koffie uit 'n fles gedrink en vir die see gesit en kyk. Die Queen Victoria het juis net voor ons gery het daar verbygevaar oppad na Brisbane. Dit was 'n heerlike sonskyn naweek. Hier is die WebCam van die aangrensende Manly strand gister.
Ek het vanoggend vir die eerste keer 'n ander Suid Afrikaner op die bus ontmoet. Hy het my erken aan my "Beeld" rugsak en gevra of ek Afrikaans kan praat...
Was nogal 'n lekker naweek. Het Saterdag oggend saam met 'n paar "mates" (2 Aussies en 'n Suid Afrikaner) in Hornsby gaan "manne ontbyt" hou.
Nog 'n mylpaal is natuurlik dat ons nou met skoonma en skoonsus hulle kan Video Oproepe maak via Skype omdat ons albei nou Webcam's het. Die kwaliteit is BAIE goed en gaan die verlange sommer 'n groot nekslag toedien. Dis "amper" soos om saam te kuier. Hulle het ons natuurlik daar gesit en lus maak met 'n hele PAK biltong wat hulle voor ons sit en verorber het...en al teenargument wat ons kon gee is dat ons nog seesand in ons ore gehad het van die Boogey Boarding by die see.
Ons het vandag bietjie met die trein ingery stad toe. Sommer net vir die lekker. Ons het gehoor die Queen Victoria plesierboot het vanoggend vasgemeer in Sydney hawe en ons wou graag gaan kyk hoe die 2e grootste "Cruise ship", naas die Queen Mary II, van naderby lyk.
Hierdie skip is huidiglik besig met 'n 106 dae vaart reg om die aarde. Dit doen aan by 37 stede in 23 lande. Dit het op op 6 Januarie 2008 vanuit Southhampton in Engeland op sy heel eerste vaart om die aarde begin. Die eerste been van die reis het in tandem met die Queen Elisabeth II plaasgevind na New York in Amerika, waar hierdie 2 skepe ontmoet het met die heel grootste skip wat deur Cunard gemaak is. Daar is met 'n vuurwerkvertoning op 13 Januarie 2008 voor die 3 skepe by die "Statue of Liberty" in Amerika feesgevier (voor die aftrede van die QE II later vanjaar). Daarna is die gaste na Fort Lauderdale naby Miami (Florida), toe na Willemstad (in Nerderlandse Antilles - naby Venezuela), daarna deur die Karibiese see en die Panama kanaal na Puerto Quetzal, Guatemala en verder na Puerto Vallarta, Mexico asook Cabo San Lucas, Mexico. Hierna het dit gevaar via die Stille Oseaan na Los Angeles in Kalifornië Amerika. Daarna het dit gevaar van Los Angeles na Auckland en 'n paar ander stede in New Zealand soos Wellington. Daarna het die skip na Melbourne in Australië gevaar en het vanoggend so 6 uur in die oggend se kant hier in Sydney aangekom. Die meeste passasiers het hier afgeklim en vlieg nou terug na Engeland per vliegtuig. Nog stede wat besoek gaan word is: Bangkok, Singapoer, Kuala Lumpur, Mumbaai, Dubai, Athene en Barcelona. Die goedkoopste kaartjie kos 11000 pond (R 167 013) en die duurste kaartjie kos 116000 pond (R 1 761 228). Lees meer oor die Queen Victoria skip hier. As julle tussen nou en more aand 6 uur (9 uur die oggend daar in Suid Afrika) kan julle by die lewendige webcam gaan kyk wat mens kan sien van die Queen Victoria se brug af hier in Sydney....dit word elke 60 sekondes opgedateer en die skip vertrek 6 uur die aand (dus 9 uur Sondag oggend in SA hier uit Sydney na Brisbane)
Hier is die reisplanne van die Queen Victoria.
Hier is die webcam van die QE II:
En ook die webcam van die Queen Mary II:
Terwyl ons so rustig op 'n bankie daar naby "The Rocks" die gedoente gesit en gadeslaan het, het , begin die vrou wat langs my sit toe sommer met my gesels. Sy vertel toe vir my hoe dit nou vir hulle hartseer is om weer die skip te verlaat omdat dit oor die afgelope 6 weke bykans soos hulle huis begin voel het. Sy het ook in Engeland op die skip geklim en vlieg vannaand terug Engeland toe. Sy vertel toe aan my hoe hulle by ten minste 15 stede aangedoen het en hulle by elke stad kon afklim en die plek gaan verken. Sy merk toe sommer dadelik op dat ek 'n Suid Afrikaner is (uit ons onmiskenbare aksent) en vertel my hoe haar man eens op 'n tyd daar in Midrand gewerk het. Sy wou weet hoe lank is ons nou al op vakansie hier...en ek sê: Nee, ons bly nou al 9 maande permanent hier. Sy sê toe vir my sy moet nog gaan pak en groet ons.
Hier in Sydney ontmoet mens mense van oraloor die wêreld.
Hier volg die fotos van al ons wedervaringe van vandag...
Deur Heinrich Ferreira op Saturday, February 23, 2008 0 boodskappe (Los 'n boodskap deur hier te kliek)
Daar was eendag 'n man wat in 'n baie klein dorpie êrens in 'n provinsie in China gewoon het. Soos baie in sy dorpie het hy 'n eenvoudige lewe gelei en sy lewe gemaak deur met rys te boer op sy klein lappie grond. Jaar na jaar het hy daarin gewerk en vir homself en sy vrou gesorg met die geld wat hy by die mark gekry het vir die rys. Daar was egter een tydverdryf waarmee hy baie goed was, en dit was om klein Bonzai boompies te vorm wat presies net soos die ware Jakob gelyk het...net op 'n baie kleiner skaal. Hy het dit gedoen omdat hy lief was vir die natuur en die genot wat hy daaruit geput het om iets so mooi te kan vorm uit iets waaraan hy nie self die lewe gegee het nie, maar wat hy, met baie sorg en liefde kon vorm tot 'n replika van die oorspronklike.
Hy het beheer gehad oor die hele lewensiklus van die klein boompie. Hy het begin deur 'n klein saadjie van 'n groot boom te neem wat hy bewonder het en het daardie klein saadjie dan met groot sorg in 'n potjie geplant in 'n sonkamer agter sy huis wat van bamboes en klei gemaak was. Na 'n paar weke het die saadjie ontkiem en het 'n klein groen stingeltjie met groen blaartjies deur die grondoppervlak gebreek. Vir enigiemand anders het hierdie plantjie maar net na nog 'n doodgewone plantjie gelyk. Maar die geduldige rysboer het die ontsaglike potensiaal van die saadjie geken. Nie omdat hy in die toekoms van die plantjie kon sien nie, maar omdat hy die grasie, skoonheid en grootte van die majestieuse boom geken het waarvan hy hierdie saadjie sien afval het. Hierdie plantjie was afkomstig van saad met buitengewone potensiaal - dit het in dit die plan vir 'n boom gehad!
Dag na dag het hy die saadjie water gegee, kunsmis gestrooi, dit op geskikte plekke in sy sonkamer geplaas om genoeg lewegewende sonlig te kon kry om te kan groei. En die plantjie het gegroei en was gesond omdat die rysboer gesorg het dat daar nie plantluise of siektes op kon kom nie. Hy het groot drome gehad vir hierdie boompie.
Na 'n paar maande, het die rysboer besluit die plantjie is nou oud genoeg vir sy vormingstyd om te begin. Hy het sorgvuldig 'n pragtige pot van die beste Xi'an klei uitgesoek, want dit sou die leefwêreld van hierdie Bonzai weergawe van daardie pragtige boom in die woud uitmaak. Die rysboer het geweet dat net soos by mense, word 'n boom se lewe bepaal deur die grond waaruit jy jou voedingstowwe kry en jy jou wortels in anker. Daarom het hy goeie grond met goeie dreinering en genoeg voedingsstowwe in gebruik om die klein boomplantjie in oor te plant. Hy moes baie sorgvuldig die boompie uit die grond lig en seker maak dat hy nie enige van die klein haarworteltjies beskadig nie, want 'n boom se toekoms word bepaal deur sy wortels. Dit is daardeur wat 'n boom al die minerale en water uit die grond uit opsuig en skade aan die wortels kan maak dat die boompie verdroog.
In sy geestesoog het die rysboer nou alreeds sy boompie begin sien soos dit eendag gaan lyk. Nou het die vormingsproses van die Bonzai begin. Hy het geweet dit gaan baie tyd en geduld verg, maar die resultaat was vir hom genoeg beloning. Dit is 'n proses wat die boom se hele lewensduur sal neem. Deur klein draadjies wat gebruik word om die boompie se takkie in bepaalde rigtings gebuig te hou en met sorgvuldige snoeiwerk het die rysboer jaar in en jaar uit sy meesterstuk gevorm. Daar moes altyd genoeg vog en genoeg voedingstowwe in die pot se grond wees. Die rysboer het altyddeur die groot boom as sy voorbeeld gebruik. Elke dag, wanneer hy oppad mark toe by daai groot boom langs die pad verbygestap het met sy rys en voorrade op sy trekwaentjie, het hy die groot boom bewonder vir sy prag en ook al die honderde jare wat hy al daar staan en reisigers se harte verbly. "Eendag sal mense so lank leef soos die bome", het die rysboer by homself gedink.
Op 'n stadium moes die rysboer vlug uit sy geliefde geboorteland toe die magtige Mongoolse weermag onder leiding van Genghis Khan China binnegeval het. Al wat hy kon saamneem was die klere aan sy lyf en dit wat hy met hom kon saamdra. Hy het gekies om een van sy Bonzai boompies saam met neem - die een waarvoor hy die liefste was. Na baie jare, ver van sy geboorteplek, was die rysboer al baie oud en kon hy nie meer so goed sien soos in sy jong dae nie, maar hy het nog net soveel vreugde geput uit sy Bonzai boompie. Met sy hande kon hy nog die boom se vorm voel, die knoetse in die boom se stammetjie en die reuk van die boompie se blare geniet. Dan, in sy gedagtes, het hy teruggedink aan daardie pragtige Groot Boom langs die pad naby die dorpie waar hy gebore is en as jong man mark toe gestap het met sy ryswaentjie saam met sy vrou. Die boompie het nou al op 'n blaartjie na, net soos daardie Boom gelyk en gevoel.
Soms, tydens die boompie se lewe, moes die rysboer die boompie baie terugsnoei, om seker te maak dat die boompie se groei in die regte rigting oppad is en sy takke nie hand uit ruk nie. Soms moes die stammetjie maar so 'n bietjie harder gebuig word met die draad, maar dit was altyd met een doel voor oë...die boompie sou eendag soos die Boom lyk wat die saadjie gemaak het! 'n Spieëlbeeld van daai Groot Ou Boom langs die pad. En die rysboer het gerus, want sy werk was voltooi : en hy het gesien dat dit baie goed was....
"In die middel van sy straat en weerskante van die rivier was die boom van die lewe wat twaalf maal vrugte dra en elke maand sy vrugte gee, en die blare van die boom is tot genesing van die nasies." (Opb. 22:2)
Deur Heinrich Ferreira op Tuesday, February 19, 2008 0 boodskappe (Los 'n boodskap deur hier te kliek)
Die album is hier.
Deur Heinrich Ferreira op Monday, February 18, 2008 0 boodskappe (Los 'n boodskap deur hier te kliek)
Al die mense wat so op hul eie slimmigheid vertrou
Aan al die mede reisigers daar buite. Ons is almal oppad iewers heen. Aan almal wat se oë oop is, wat wakker is en besluit het om die toekoms vierkantig in die oë te kyk. Aan almal wat kan saampraat omdat hulle lewe nie net om hulself draai nie, maar wat ook kinders het, of iemand kosbaar waaroor hulle hulself elke dag loop en bekommer. Aan almal wat eerlik genoeg is met hulself om nie mense soos Jurie Els te veroordeel oor sy besluit om New Zealand toe te emigreer nie en ook aan almal wat nie dink hulle is baie slim of onbreekbaar nie. Julle is nie alleen nie.
Dis 'n baie moeilike tyd waardeer ons ou volkie gaan. Ek dink vir baie van ons voel dit of alles wat "eens vas was", maak nie saak of jy bly en of jy ry nie, stelselmatig soos mis voor die son verdwyn...geloof in die opgestane God Jesus Christus inkluis. Vir sommige het die las al bietjie makliker geword, maar baie swoeg en sukkel nog om 'n rusplek vir hul en hul kinders te verseker. Sommige het besluit om te bly en die storm die hoof te bied. Ander weer het aangepak, wat vir hulle voel Everest is. Sommige het hul geloof verloor, en het hulself so deurmekaar gemaak met slimmigheid, dat daar haas niks kinderlike vertoue meer oor is nie. Hulle het hulself skoon van hul vastigheid beroof soos 'n hijacker wat homself in die voet skiet.
Vir al die ander wat nog moed hou:
Hier is 'n wonderlike lied van Don Francisco, wat ek dink julle na moet luister. Nie met julle kop nie, maar met daai kind in julle wat nog in goedheid glo. Julle kan na die liedjie gaan luister deur hier te kliek, of na die "Come Unto Me" track te luister op hierdie bladsy, of selfs hier.
Words and music by Don Francisco Copyright 1999
You that have heard My voice
You have not lost the way
The door's standing open wide
It's warm in the light
Life beyond dreams inside
Th' world still is grinding on
But faith has not failed
Hirelings have come and gone
But love has prevailed
Your Shield and your Sheperd
No one can steal the life
Sometimes the hardest part's just
Rememb'ring I'm there, but through
Light and through darkness
There's a cloud and a flame
A still small and quiet voice
Deur Heinrich Ferreira op Friday, February 15, 2008 0 boodskappe (Los 'n boodskap deur hier te kliek)
Toe ek vannaand die hond vir 'n stappie vat, toe neem ek sommer 'n paar fotos sodat julle kan sien hoe dit hier lyk.
Gaan kyk na die fotos hier.
Dis net een deel van Cherrybrook.
Deur Heinrich Ferreira op Thursday, February 14, 2008 0 boodskappe (Los 'n boodskap deur hier te kliek)
Vandag was opgedra aan die Gesteelde Generasie...met verwysing na bykans een uit elke drie Aboriginal kinders (wat uit gemengde bloed families gebore is) wat deur die staat van hul ouers en families verwyder is om hulle nooit weer te sien nie, as gevolg van die ideologie dat hulle sodoende beter af sou wees.
Ek dink julle moet die volgende artikel in die Sydney Morning Herald lees..."Kevin Rudd says sorry..."
Hier is die opname van Kevin Rudd se woorde in die parlement vandag...
Sy volledige toespraak is hier.
Die leier van die Liberal Party, nou die opposisie steun ook die apologie en sy toespraak is hier.
En hier is 'n online lys van "handtekeninge" van ondersteuners...
Deur Heinrich Ferreira op Wednesday, February 13, 2008 0 boodskappe (Los 'n boodskap deur hier te kliek)
Vir almal wat belangstel om te weet. Hier is die datums van die publieke skoolvakansies in Australië:
Gedurende die volgende tye is daar NIE skool NIE.
12 April 2008 tot 27 April 2008
05 Julie 2008 tot 20 Julie 2008
27 September 2008 tot 12 Oktober 2008
20 Desember 2008 tot 28 Januarie 2009
05 April 2008 tot 13 April 2008
28 Junie 2008 tot 13 Julie 2008
20 September 2008 tot 05 Oktober 2008
13 Desember 2008 tot 25 Januarie 2009
21 Maart 2008 tot 06 April 2008
20 Desember 2008 tot 27 Januarie 2009
12 April 2008 tot 28 April 2008
05 Julie 2008 tot 21 Julie 2008
27 September 2008 tot 13 Oktober 2008
19 Desember 2008 tot 01 Februarie 2009
13 Desember 2008 tot 26 Januarie 2009
31 Mei 2008 tot 15 Junie 2008
06 September 2008 tot 21 September 2008
19 Desember 2008 tot 11 Februarie 2009
21 Junie 2008 tot 20 Julie 2008
27 September 2008 tot 05 Oktober 2008
Deur Heinrich Ferreira op Tuesday, February 12, 2008 0 boodskappe (Los 'n boodskap deur hier te kliek)
Deur Heinrich Ferreira op Wednesday, February 06, 2008 2 boodskappe (Los 'n boodskap deur hier te kliek)
Ek is Swerwer se "Sheila" - Gaan toe mos vanmiddag om manlief en ons kindertjies se kosblik voorrade te gaan "oppot" by Woolies in Cherrybrook. Maar ai, toe ek my kruideniers so halfpad klaar uitgepak het, onthou ek ek het die melk vergeet. Sonder baie goed kan ons klaarkom, maar beslis nie melk nie! Ek hardloop soos 'n besetene na die melkrak en hol weer terug om nie my plek by die betaalpunt te verloor nie en wat hoor ek!? Die een meisie spot- vra die ander een of sy lekker indruk, die tannie agter haar bevestig vriendelik in Afrikaans dat sy haar permissie gegee het. Natuurlik tjip ek net daar in, en ons almal lag lekker saam omdat al 4 van ons in dieselfde tou gaan staan het, sonder dat ons besef het ons praat almal dieselfde taal, maar dis nie al nie!! Hier antwoord ons tilmannietjie terug in Afrikaans en spot dat hy maar by sy till 'n bordie gaan opsit met die woorde: "South-Africans please queue here!" My hart het sommer so lekker warm kombersie gekry, dit bly darem maar lekker om Afrikaans in Australië te praat! Hiep-hiep....hoera!
Deur Daisy op Sunday, February 03, 2008 4 boodskappe (Los 'n boodskap deur hier te kliek)
Ons was gister by Stanhope Gardens se Leasure and Aquatic Centre in Blacktown. Die plek is hier.
Daar is heelwat sulke onderdak waterparke hier in die omgewing. Ons was ook al by Ryde onderdak waterpark. Dit is hier.
Heelwat van hierdie plekke, onder andere ook die een in die Sydney Olympic Park is gebou as fasiliteite vir die 2000 Olimpiese Spele in Sydney.
Julle kan dit hier kry.
Op 'n warm Saterdag middag, is daar niks lekkerder as om in een van hierdie plekke, wat die nalatenskap van die Olimpiese spele is, te gaan afkoel nie.
Daar is gewoonlik 'n nagemaakte golfpoel / "see", swembaddens met fonteine, op sommige plekke is daar super-tubes, maar daar is meestal 'n swembad met bane waar mens of kan gaan oefen, of vir die kinders swemklasse laat doen. Dit is baie lekker om heeldag in die water te kan gaan baljaar sonder om bekommerd te wees dat die kinders sonbrand kan opdoen. Die kinders was al 'n hele paar keer tydens die vakansie, wat laasweek geëindig het, daar. Hier is 'n foto van die klomp maats.
Toe ons gister daar was vir een se verjaarsdagpartytjie, kon mens gratis ingaan. Daar was springkastele, kompetisies vir die kinders asook 'n "Carribean/Jamaican band". Die dieretuin het 'n paar diere van naderby vir die kinders kom wys...onder andere 'n Kaola, 'n luislang en nog 'n paar diere. Die kinders het hul gate uit geniet...mens kom eenvoudig om te ontspan en vergeet meestal waar hulle is. Daar is ook heelwat lewensredders aan diens.
Ons het ook hier in Cherrybrook 'n kleinerige sentrum met 'n swembad waar ons kinders swemlesse geneem het tydens die vakansie.
As mens se kinders belangstel en wil uitblink in swem...dan is hier volop geleenthede.
Deur Heinrich Ferreira op Sunday, February 03, 2008 0 boodskappe (Los 'n boodskap deur hier te kliek)
Net om julle so bietjie terugvoer te gee oor die "Family Assistance" waarvoor ons by Centrelink aansoek gedoen het so 'n rukkie gelede.
Vir die van julle wat nie weet nie, Centrelink is die Australiese regering se agentskap wat geldelike bystand gee aan die land se mense. Dit sluit onder andere geldelike hulp in aan families met kinders asook families wat net een broodwinner het. Mens kan daarvoor aansoek doen sodra jy permanente verblyfreg (PR) kry. Dit verskaf hulp wat baie soortgelyk, maar tog heeltemal verskillend van die UIF in Suid Afrika is.
Daar is 'n hele swetterjoel maniere waarop die Australiese regering hulle mense help met geldelike bystand. Gaan kyk gerus hier, om te sien wat hulle alles verskaf. Daar is selfs 'n allowance wat jy kan kry as jy jou werk verloor het en werk moet soek.
Ons het aansoek gedoen vir 2 komponente van "Family Assistance Tax Benefits":
Family Tax Benefit Part A:
Family Tax Benefit Part A helps you with the cost of raising children.
Family Tax Benefit Part B :
If you are a single income family or a sole parent, Family Tax Benefit Part B gives you an extra payment to help with the cost of raising children.
It also gives extra help if your family has a child under the age of five years.
Daar is ook 'n Rent Assistance komponent, waarvoor jy kan aansoek doen as jou familie minder as $67014 per jaar verdien.
Om 'n lang storie kort te maak...ons kry nou elke 2 weke die volgende direk in ons bankrekening:
FAMILY PAYMENT FROM AUSGOV FTB A $93.80
FAMILY PAYMENT FROM AUSGOV FTB B $87.08
Dit wil sê: 93.80 + 87.08 = $180.88 tweeweekliks
$4702.88 per jaar (belastingvry)
$392 per maand
Met ander woorde: dit is soos om nou asof ek 'n verhoging van $9000 (voor belasting) per jaar op my salaris gekry het sonder dat ons enigiets daarvoor hoef te doen.
Hulle het ons ook addisioneel terugwerkend al die betalings gegee wat ons sou gekry het vandat ons die permanente VISAs in ons paspoorte gekry het.
Deur Heinrich Ferreira op Friday, February 01, 2008 0 boodskappe (Los 'n boodskap deur hier te kliek)
Labels: Family assistance